Miestna akčná skupina CEROVINA občianske združenie.

AUGUST 12, 2008 - [ADMIN](http://www.jesenske.sk/author/jesprimarch/)

Na základe pracovných stretnutí, rokovaní a osobných stretnutí v roku 2007 a 2008 zá-stupcovia obcí a predsedníctva vyslovili záujem o spoluprácu 4 mikroregiónov t.j. Mikroregiónu Palócka vrchovina, Rimava, Údolie Gortvy a  Medveš.

Obecné zastupiteľstvo v Jesenskom, ktoré sa konalo dňa 17.07.2008 schválilo vstup do Miestnej akčnej skupiny CEROVINA, (ďalej len MAS CEROVINA) občianske združenie, ktoré zabezpečuje svoju činnosť realizáciou cieľov v celistvom území tvorenom katastrálnymi územiami 28 obcí, s cieľom identifikovať a realizovať stratégiu rozvoja vidieka.    Dňa 23.07.2008 sa v Jesenskom konalo zasadnutie na Ustanovujúce valné zhromaždenie MAS CEROVINA, o.z.

Tieto snahy chceme spojiť do integrovanej stratégie pre rozvoj nášho územia a využiť všetky príležitosti na rozvoj vidieka  (napr. prístup LEADER) a získavanie rôznych zdrojov najmä zo Štrukturálnych fondov EÚ.

MAS CEROVINA o.z. so sídlom v Jesenskom, Sobotská 10,  združuje podľa princípu partnerstva sektor verejnej správy, podnikateľský, občiansky ako aj občanov **na celistvom území tvorenom katastrálnymi územiami obcí** Belín, Blhovce, Bottovo, Čierny Potok, Drňa, Dubno, Gemerček, Gemerské Dechtáre, Gemerský Jablonec, Gortva, Hajnáčka, Hodejov, Hodejovec, Hostice, Jesenské, Jestice, Konrádovce, Nová Bašta, Pavlovce, Petrovce, Rimavské Janovce, Stará Bašta, Studená, Sútor, Šimonovce, Širkovce, Tachty a Večielkov .

**Ciele MAS CEROVINA, o.z.**  
MAS na princípe partnerstva združuje zástupcov samosprávy, podnikateľov, združení, neziskových organizácií a spolkov, verejnej správy a jednotlivcov k identifikovaniu územia a jeho problémov, vypracovaniu integrovanej stratégie rozvoja územia a zabezpečeniu jej postupnej implementácie s cieľom:

* zlepšiť ekonomické príležitosti a sociálne podmienky obyvateľov žijúcich na danom území podporou miestnych podnikateľských a neziskových subjektov s dôrazom na tvorbu a udržanie pracovných miest,
* vytvoriť podmienky pre rozvoj vidieckeho turizmu a agroturistiky s využitím a zhodnotením daností územia,
* zvýšiť atraktivitu a návštevnosť územia podporou obnovy a rozvoja obcí zahr-nutých do územia vrátane ich kultúrneho, historického a prírodného bohatstva,
* vytvoriť podmienky pre využívanie alternatívnych a obnoviteľných zdrojov e-nergie,
* zvýšiť vzdelanostnú úroveň obyvateľov žijúcich na danom území a členov združenia a podporiť rozvoj ich zručností potrebných pre trvalo udržateľný rozvoj,
* podporiť rozvoj občianskych iniciatív a aktivít,
* zabezpečiť koordináciu aktivít a činností členov MAS za účelom dosahovania vše-stranného rozvoja územia,
* zabezpečiť presadzovanie zámerov presahujúcich svojím rozsahom a významom možnosti jednotlivých členov, vrátane zabezpečenia príslušných finančných zdrojov,
* zvyšovanie kvality miestnych služieb so starostlivosťou o krajinu, ochranu prírodných a kultúrnych hodnôt a zavedenie jednotného systému propagácie úze-mia,
* zvyšovanie konkurencie schopnosti sektora poľnohospodárstva a lesného hos-podárstva,
* koordinácia regiónu v zmysle stratégie rozvoja územia, monitorovanie a hodnotenie realizácie stratégie a projektov napĺňajúcich stratégiu pri dodržaní princípu transparentnosti a vylúčenia konfliktu záujmov

